b'\n_START_ARTICLE_\nGary Valenciano\n_START_SECTION_\nTalambuhay\n_START_PARAGRAPH_\nIpinanganak si Gary Valenciano sa Santa Mesa, Maynila noong ika-6 ng Agosto 1964. Ikaanim siya sa pitong anak nila Vicente Calacas Valenciano, isang Bikolano na mula sa Camalig, Albay at Grimilda Santiago y Olmo, isang Puwertorikenya na mayroong lahing Italyano mula sa Arecibo. Nagkakilala ang kaniyang mga magulang sa New York, nagpakasal at nanirahan sa Maynila.\n_START_SECTION_\nPersonal na buhay\n_START_PARAGRAPH_\nIkinasal si Gary Valenciano kay Maria Anna Elizabeth "Angeli" Pangilinan at mayroon silang tatlong anak: Paolo Valenciano (bokalista ng bandang Salamin at ikinasal kay Samantha Godinez), Jos\xc3\xa9 Angelo Gabriel Valenciano (mang-aawit, mananayaw at pianist, at ikinasal kay Tricia Centenera) at Kristiana Maria Mikaela. Kasalukuyan siyang mayroong diabetes at nagging tagapag-taguyod siya ng ilang produktong pangkalusugan na mayroon kinalaman sa kaniyang kalagayan.'